b'\n_START_ARTICLE_\n\xc5\xbdelezno jedro\n_START_PARAGRAPH_\n\xc5\xbdelezno jedro je eden najpomembnej\xc5\xa1ih delov elektri\xc4\x8dnih strojev, kjer slu\xc5\xbei kot material, po katerem se sklepa magnetni pretok.\n_START_SECTION_\nSestava \xc5\xbeeleznega jedra\n_START_PARAGRAPH_\n\xc5\xbdelezo, ki se uporablja za plo\xc4\x8devine za izdelavo jeder, je v bistvu zlitina \xc5\xbeeleza in silicija. Silicij je dodan zato, ker zelo pove\xc4\x8da specifi\xc4\x8dno upornost, kar posledi\xc4\x8dno zmanj\xc5\xa1a vrtin\xc4\x8dne tokove in s tem vrtin\xc4\x8dne izgube. Vsak odstotek dodanega silicija pove\xc4\x8da specifi\xc4\x8dno upornost pribli\xc5\xbeno dvakrat, vendar zmanj\xc5\xa1uje maksimalno gostoto magnetnega polja in pove\xc4\x8duje krhkost samega materiala, zato odstotek dodanega silicija sega do 5\xc2\xa0%. Vendar za specifi\xc4\x8dno upornost jeder iz plo\xc4\x8devine ni samo pomemben silicij, ampak je potrebno material dodatno obdelati v posebnih pe\xc4\x8deh saj je pomembna tudi velikost in struktura zrna materiala._NEWLINE_Za enosmerne magnetne kroge je \xc5\xbeelezno jedro narejeno iz enega dela, za izmeni\xc4\x8dne pa je sestavljen iz medsebojno izoliranih lamel, kar tudi zmanj\xc5\xa1uje izgube zaradi vrtin\xc4\x8dnih tokov.'